आईजीआईएमएस: डॉक्टरों को मिलेगी लीवर और हॉर्ट ट्रांसप्लांट की ट्रेनिंग
पटना | केंद्रसरकार के स्वास्थ्य और परिवार कल्याण मंत्रालय के नेशनल आर्गन टिश्यू ट्रांसप्लांट आर्गनाइजेशन ने लीवर और हॉर्ट ट्रांसप्लांट का प्रशिक्षण देने के लिए देश के छह बड़े अस्पतालों का चयन किया है। इसमें आईजीआईएमएस भी शामिल हैं। इन अस्पतालों में दिल्ली एम्स, एसजीपीजीआई लखनऊ, पीजीआई चंडीगढ़, आईएलबीएस दिल्ली, एमजीआर इंस्टिट्यूट चेन्नई और आईजीआईएमएस पटना शामिल है। इन अस्पतालों के चिकित्सकों को लीवर ट्रांसप्लांट और हॉर्ट ट्रांसप्लांट के प्रशिक्षण देने के लिए बेंगलुरू बुलाया गया है। आईजीआईएमएस से लीवर ट्रांसप्लांट का प्रशिक्षण लेने के लिए डॉ. मनीष मंडल और हॉर्ट ट्रांसप्लांट के लिए डॉ. अवनीश सील का चुनाव हुआ है। इन्हें आक्सफोर्ड यूनिवर्सिटी, इंग्लैंड के विशेषज्ञ बेंगलुरू में दो दिन 23 और 24 मार्च को ट्रेनिंग देंगे। एक ट्रांसप्लांट में 18 घंटे का समय लगता है। इसका लाइव टेलीकास्ट किया जाएगा। निदेशक डॉ. एनआर विश्वास ने कहा संस्थान के लिए यह बड़ी उपलब्धि हैं।
hin_Deva hin_Deva